Kyonemichthys rumengani
Kyonemichthys rumengani on merinõellaste sugukonda kuuluv kalaliik monotüüpsest perekonnast Kyonemichthys. See väike merinõellane kasvab umbes 2,7 sentimeetri pikkuseks. Elab troopikavetes, 15–20 meetri sügavusel. Leviala hõlmab India ja Vaikse ookeani troopikapiirkondi, eelkõige Indoneesia ja Paapua Uus-Guinea rannikumeresid. Perekond Kyonemichthys kuulub alamsugukonda Syngnathinae. Esimesena kirjeldas uut perekonda selle ainsa liigiga ameerika merebiogeograaf ja taksonoom Martin F. Gomon 2007. aastal. Teistel andmetel liigitatakse perekond Kyonemichthys kas alamsugukonda Hippocampinae või siis lülitatakse ta merinõellaste mõningaid kääbusvorme ühendavasse parafüleetilisse rühma Acentronurinae.